Cum a reușit să evadeze criminalul de la Penitenciarul Rahova: A profitat de faptul că nu avea cătușe, iar polițistul nu a fost atent
Un criminal extrem de periculos a reușit să fugă de sub escortă, marți după-amiază și nu a fost prins nici până acum. Tocmai ieșise dintr-o clinică din zona Obor și nu avea cătușe. Zeci de filtre ale Poliției, la toate ieșirile din Capitală și în județul Ilfov, opresc mașinile în căutarea evadatului, în timp ce polițiștii sunt în alertă în județele limitrofe. Bărbatul condamnat pentru crimă la 18 ani de închisoare după ce și-a ucis în mod crud iubita se numește Meszaros Zsombor și are 34 de ani. Fugarul a fost dat in urmărire națională și consemn la frontieră.